arnastofnun/IGC-2024 huggingface dataset:
S-481/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 19. júní sl., á hendur S-kk-þgf G-kk-þgf, Reykjavík, „fyrir fíkniefnalagabrot, með því að hafa fimmtudaginn 5. janúar 2012, að Lindarseli 11 í Reykjavík, haft í vörslum sínum í sölu- og dreifingarskyni 184,71 g af maríhúana, sem lögreglumenn fundu við leit á heimili ákærða.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk 184,71 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans ákveðin fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptæk skulu vera 184,71 g af maríhúana. Ákærði greiði 37.375 krónur í sakarkostnað og málsvarnarþóknun skipaðs verjanda síns, A-kk-ef I-kk-ef hdl. 75.300 krónur.

A-kk-nf Í-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf G-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptæk skulu vera 184,71 g af maríhúana.

Ákærði greiði 37.375 krónur í sakarkostnað og málsvarnarþóknun skipaðs verjanda síns, A-kk-ef I-kk-ef hdl. 75.300 krónur.

A-kk-nf Í-kk-nf
S-490/2012

Mál þetta, sem dómtekið var í dag, var höfðað með ákæru ríkissaksóknara, dagsettri 20. júní sl., á hendur P-kk-þgf I-kk-þgf P-kk-þgf, Reykjavík, „fyrir rán, með því að hafa aðfaranótt sunnudagsins 4. mars 2012 farið í verslunina 10/11 við Grímsbæ, Efstalandi 26 í Reykjavík, með andlit sitt hulið og vopnaður skrúfjárni, í því skyni að nálgast verðmæti. Ákærði krafðist þess að A-kvk-nf M-kvk-nf, starfsmaður verslunarinnar, afhenti sér peninga og lét ákærði skrúfjárnið standa fram úr ermi peysu sinnar. A-kvk-nf M-kvk-nf lét ákærða hafa kr. 24.500 í reiðufé úr sjóðsvélinni sem hann hafði á brott með sér.

Telst háttsemi ákærða varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu Rekstrarfélags 10-11, gerir Á-kk-nf P-kk-nf J-kk-nf, framkvæmdastjóri, þá kröfu að ákærða verði gert að greiða skaðabætur að fjárhæð kr. 24.500, auk vaxta skv. 1. mgr. 8. gr. laga nr. 38/2001, frá tjónsdegi til þess dags, er mánuður verður liðinn frá birtingu bótakröfunnar, en dráttarvaxta skv. sömu lögum frá því tímamarki til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Ákærði hefur fyrir dómi skýlaust játað að hafa framið brot það sem honum er gefið að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Við þingfestingu málsins var fallið frá bótakröfu í málinu.

Ákærði P-kk-nf I-kk-nf á að baki sakaferil frá árinu 2002 og hefur síðan hlotið ellefu refsidóma fyrir þjófnað, umferðarlagabrot, nytjastuld, fjársvik, húsbrot og líkamsárás. Þá hefur hann gengist undir viðurlagaákvarðanir og lögreglustjórasáttir á sama tíma fyrir smærri brot. Ákærði var dæmdur 22. mars 2012 í 9 mánaða fangelsi fyrir líkamsárás og umferðarlagabrot. Samkvæmt þessu ber nú að dæma hegningarauka og ákveða refsingu ákærða með hliðsjón af 78. gr. almennra hegningarlaga. Að þessu virtu þykir refsing ákærða hæfilega ákvörðuð fangelsi í 6 mánuði. Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 125.500 krónur.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, P-kk-nf I-kk-nf P-kk-nf sæti fangelsi í 6 mánuði.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 125.000 krónur.

A-kk-nf Í-kk-nf
S-522/2012

Mál þetta, sem dómtekið var í dag er höfðað af ríkissaksóknara með ákæru dagsettri 2. júlí 2012, á hendur I-kvk-þgf J-kvk-þgf J-kvk-þgf, kennitala 000000-0000, Torfufelli 33, Reykjavík, fyrir eftirtalin brot gegn umferðarlögum og almennum hegningarlögum, framin að kvöldi laugardagsins 30. apríl 2011 í Reykjavík:

I.

Fyrir umferðarlagabrot með því að hafa, ekið bifreiðinni VE-749, án þess að hafa öðlast ökuréttindi, gegn rauðu umferðarljósi á gatnamótum Kalkofnsvegar og Faxagötu, uns lögregla stöðvaði aksturinn skömmu síðar.

Er þetta brot ákærðu talið varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Fyrir rangar sakargiftir með því að hafa, við afskipti lögreglu sem lýst er í 1. ákærulið, framvísað ökuskírteini H-kvk-ef L-kvk-ef P-kvk-ef, kt. 000000-0000, og ritað nafn hennar undir vettvangsskýrslu um umferðarlagabrot og komið því þannig til leiðar að H-kvk-þgf L-kvk-þgf var boðið að ljúka málinu með greiðslu sektar.

Er þetta brot ákærðu talið varða við 1. mgr. 148. gr. almennra hegningarlaga nr. 19/1940.

Er þess krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða I-kvk-nf J-kvk-nf er fædd í nóvember árið 1991. Ákærða hefur eigi gerst sek um brot svo kunnugt sé.

Með hliðsjón af sakarefni málsins, aldri ákærðu og greiðlegri játningu hennar er refsing ákveðin fangelsi í 30 daga, sem bundið verður skilorði með þeim hætti er í dómsorði greinir.

Ákærða greiði málsvarnarþóknun skipaðs verjanda með þeim hætti er í dómsorði er kveðið á um.

D ó m s o r ð :

Ákærða, I-kvk-nf J-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði 75.300 krónur í málsvarnarþóknun skipaðs verjanda síns, A-kk-ef Þ-kk-ef S-kk-ef hæstaréttarlögmanns.

S-kk-nf S-kk-nf.
S-552/2012

Mál þetta, sem dómtekið var í dag er höfðað af lögreglustjóranum á höfuðborgarsvæðinu með ákæru dagsettri 14. ágúst 2012, á hendur D-kk-þgf P-kk-þgf, kt. 000000-0000, Hringbraut 114, Reykjavík, fyrir:

Fíkniefnalagabrot, með því að hafa aðfaranótt mánudagsins 11. júní 2012 á heimili sínu að Hringbraut 114 í Reykjavík, haft í vörslum sínum í sölu- og dreifingarskyni 174,53 g af maríhúana og 56,89 g af kannabislaufum, sem ákærði framvísaði að hluta og sem lögregla fann að hluta við húsleit.

Er talið að brot þetta varði við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði D-kk-nf er fæddur í júní árið 1991. Samkvæmt sakavottorði hefur ákærði tvisvar gert sátt við lögreglustjórann á höfuðborgarsvæðinu vegna brota á lögum um ávana- og fíkniefni nr. 65/1974. Með hliðsjón af sakarefni málsins er refsing ákærða ákveðin fangelsi í 30 daga, sem bundið verður skilorði með þeim hætti er í dómsorði greinir.

Með vísan til lagaákvæða í ákæru skulu upptæk gerð til ríkissjóðs fíkniefni þau sem lögreglan lagði hald á við rannsókn málsins.

D ó m s o r ð :

Ákærði, D-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptak eru gerð til ríkissjóðs 174,53 g af maríhúana og 56,89 g af kannabislaufum sem ákærði framvísaði að hluta og sem lögreglan fann að hluta við húsleit.

S-kk-nf S-kk-nf.
S-565/2012

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 21. ágúst sl., á hendur D-kk-þgf M-kk-þgf Á-kk-þgf, Reykjavík, „fyrir fíkniefnalagabrot, með því að hafa fimmtudaginn 1. mars 2012 að Jöklafold 22 í Reykjavík haft í vörslum sínum í sölu og dreifingarskyni 40 kannabisplöntur og hafa um nokkurt skeið fram til þessa dags ræktað greindar plöntur sem lögregla fann við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt er krafist upptöku á 40 kannabisplöntum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og þá er þess einnig krafist að 5 gróðurhúsalampar, loftsía, 3 tímarofar, 3 loftblásarar, spennubreytir, og önnur áhöld og fylgihlutir vegna ræktunarinnar verði gert upptækt samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins féll sækjandinn frá orðunum: „í sölu og dreifingarskyni“ í ákæru.

Ákærði hefur fyrir dómi skýlaust játað að hafa framið brot það sem honum er gefið að sök í ákærunni svo breyttri og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið sem er réttilega fært til refsiákvæða í ákærunni.

Verður refsing hans ákveðin fangelsi í 60 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Upptækar eru gerðar 40 kannabisplöntur, 5 gróðurhúsalampar, loftsía, 3 tímarofar, 3 loftblásarar, spennubreytir og önnur áhöld og fylgihlutir vegna ræktunarinnar. Ákærði greiði 73.077 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, D-kk-nf M-kk-nf Á-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Upptækar eru gerðar 40 kannabisplöntur, 5 gróðurhúsalampar, loftsía, 3 tímarofar, 3 loftblásarar, spennubreytir og önnur áhöld og fylgihlutir vegna ræktunarinnar.

Ákærði greiði 73. 077 krónur í sakarkostnað.

A-kk-nf Í-kk-nf
S-572/2012

Mál þetta, sem dómtekið var 10. október sl., var höfðað með ákæru lögreglustjórans á höfuðborgarsvæðinu, dags. 21. ágúst 2012, á hendur A fyrir eftirfarandi brot:

Fyrir fíkniefnalagabrot með því að hafa laugardaginn 14. apríl 2012, að … í Reykjavík, haft í vörslum sínum 93 kannabisplöntur og 172,80 g af kannabislaufum, og hafa um nokkurt skeið fram til þess dags ræktað greindar plöntur.

Er þetta talið varða við 2. gr., sbr. 4., 5. og 6. gr. laga nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 93 kannabisplöntum og 172,80 g af kannabislaufum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Jafnframt er krafist upptöku á 5 gróðurhúsalömpum, 2 ljósaperum, 3 spennubreytum, 5 tímarofum, 3 viftum, 5 fjöltengjum, 1 loftsíu ásamt barka, 1 ljósakúpli, 18 brúsum með áburði í, 1 barka, 2 rúllum af snæri, 1 mælikönnu, 3 áburðarplötum og 2 rafmagnssnúrum, sem hald var lagt á í málinu, samkvæmt 7. mgr. 5. gr. sömu laga, en munirnir hafi verið notaðir við ræktun kannabisplantnanna.

Ákærði játaði brot sín fyrir dómi. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hefur ekki áður sætt refsingu. Refsing hans er hæfilega ákveðin fangelsi í fjóra mánuði. Þar sem hann hefur ekki áður sætt refsingu og játað brotið greiðlega, ber að fresta fullnustu refsingarinnar skilorðsbundið eins og í dómsorði greinir.

Þá muni sem taldir eru í ákæru ber að gera upptæka.

Ákærði greiði 200.065 krónur í sakarkostnað.

J-kk-nf F-kk-nf héraðsdómari kveður upp dóm þennan.

D ó m s o r ð

Ákærði A sæti fangelsi í fjóra mánuði. Fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga.

Ákærði greiði allan sakarkostnað, 200.065 krónur.

Upptæk eru 93 kannabisplöntur og 172,80 g af kannabislaufum, 5 gróðurhúsalampar, 2 ljósaperur, 3 spennubreytar, 5 tímarofar, 3 viftur, 5 fjöltengi, 1 loftsía ásamt barka, 1 ljósakúpull, 18 brúsar með áburði í, 1 barki, 2 rúllur af snæri, 1 mælikanna, 3 áburðarplötur og 2 rafmagnssnúrur.
S-573/2012

Mál þetta, sem dómtekið var 10. október sl., var höfðað með ákæru lögreglustjórans á höfuðborgarsvæðinu, dags. 21. ágúst 2012, á hendur N-x-x V-x-x N-x-x, Hrefnugötu 4, Reykjavík, fyrir eftirtalin fíkniefnalagabrot framin fimmtudaginn 19. janúar 2012, í Reykjavík:

1. Með því að hafa að Hrefnugötu 4, haft í vörslum sínum að hluta til í sölu- og dreifingarskyni 18 kannabisplöntur, og hafa um nokkurt skeið fram til þess dags ræktað greindar plöntur.

Er þetta talið varða við 2. gr., sbr. 4., 5. og 6. gr., laga nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar nr. 233/2001, sbr. reglugerð nr. 848/2002.

2. Með því að hafa að Suðurhólum 30, haft í vörslum sínum að hluta til í sölu- og dreifingarskyni 14 kannabisplöntur, og hafa um nokkurt skeið fram til þess dags ræktað greindar plöntur.

Er þetta talið varða við 2. gr., sbr. 4., 5. og 6. gr., laga nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar nr. 233/2001, sbr. reglugerð nr. 848/2002.

Er þess krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 14 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 9 skermum, 9 ballestum, 4 loftblásurum, 2 loftsíum, 1 kolasíu og 1 tímastilli, með vísan til 7. mgr. 5. gr. sömu laga, en þessir munir hafi verið notaðir til framleiðslu kannabisplantnanna.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur játað brot sín fyrir dómi. Er sekt hans sönnuð með þessari játningu og rannsóknargögnum. Verður hann sakfelldur eins og krafist er, en brotin eru réttilega færð til refsiákvæða í ákæru.

Ákærði hefur tvisvar áður verið dæmdur til refsingar, þar á meðal fyrir fíkniefnalagabrot. Síðast var honum gert að sæta fangelsi í sjö mánuði með dómi 27. september 2011. Refsing hans er hæfilega ákveðin fangelsi í þrjá mánuði.

Þá muni sem taldir eru í ákæru ber að gera upptæka.

Ákærði greiði þóknun verjanda síns, G-kk-ef K-x-x B-kk-ef héraðsdómslögmanns, 63.750 krónur. Ekki er um annan sakarkostnað að ræða.

J-kk-nf F-kk-nf héraðsdómari kveður upp dóm þennan.

D ó ms o r ð

Ákærði N-x-x V-x-x N-x-x, sæti fangelsi í þrjá mánuði.

Upptæk eru gerð til ríkissjóðs 14 kannabisplöntur, 9 skermar, 9 ballestir, 4 loftblásarar, 2 loftsíur, kolasía og tímastillir.

Ákærði greiði þóknun verjanda síns, G-kk-ef K-x-x B-kk-ef héraðsdómslögmanns, 63.750 krónur.
S-575/2012

Ár 2012, miðvikudaginn 19. september, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 575/2012: Ákæruvaldið (A-kvk-nf B-kvk-nf Á-kvk-nf) gegn N-x-x X-x-x T-x-x, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri21. ágúst sl. á hendur ákærða, N-x-x X-x-x T-x-x, kt.000000-0000, Reyrengi 4, Reykjavík, „fyrir fíkniefnalagabrot, með því að hafa miðvikudaginn 11. janúar 2012, að Fífuseli 16 í Reykjavík, staðið að ræktun á 145 kannabisplöntum í sölu- og dreifingarskyni, en lögreglumenn fundu kannabisplönturnar við leit á heimili ákærða.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 145 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 17 lömpum, 16 straumjöfnum, 1 loftsíu, 2 tímarofum, 2 blásurum, 1 viftu og 1 rafmagnstöflu, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 5 mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að sæta upptöku fíkniefna og búnaðar, eins og í dómsorði segir.

Loks ber að dæma ákærða til þess að greiða kostnað af málinu, 136.571 krónu.

DÓMSORÐ:

Ákærði, N-x-x X-x-x T-x-x, sæti fangelsi í 5 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti upptöku á 145 kannabisplöntum, 17 lömpum, 16 straumjöfnum, loftsíu, 2 tímarofum, 2 blásurum, viftu og rafmagnstöflu.

Ákærði greiði 136.571 krónur í sakarkostnað.

P-kk-nf G-kk-nf
S-583/2012

Mál þetta, sem dómtekið var í dag er höfðað af lögreglustjóranum á höfuðborgarsvæðinu með ákæru dagsettri 21. ágúst 2012, á hendur H-kk-þgf Þ-kk-þgf H-kk-þgf, kennitala 000000-0000, Ferjuvaði 13, Reykjavík, fyrir eftirtalin umferðarlagabrot í Reykjavík árið 2012 með því að hafa:

I.

Fimmtudaginn 3. maí ekið bifreiðinni RE-800 án þess að hafa öðlast ökuréttindi austur Háaleitisbraut við Ármúla.

II.

Fimmtudaginn 24. maí ekið bifreiðinni YE-953 án þess að hafa öðlast ökuréttindi og óhæfur um að stjórna henni örugglega vegna áhrifa ávana- og fíkniefna (í blóði mældist kókaín 140 ng/ml) suður Sogaveg inn á Réttarholtsveg þar sem lögregla stöðvaði aksturinn.

Er talið að brot í lið 1. og 2. varða við 1. mgr. 48. gr. og brot í lið 2. við 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október árið 1987. Ákærði á að baki langan brotaferil. Samkvæmt sakavottorði sem liggur frammi ásamt gögnum málsins hófst brotaferill ákærða árið 2003. Síðan þá hefur ákærði fimm sinnum gengist undir sáttir hjá lögreglustjóranum á höfuðborgarsvæðinu og tíu sinnum verið dæmdur fyrir brot á almennum hegningarlögum, umferðarlögum og lögum um ávana- og fíkniefni og hefur ákærði verið sviptur ökurétti.

Með hliðsjón af sakarefni málsins og sakarferli ákærða er refsing ákærða ákveðin fangelsi í 30 daga.

Ákærði er sviptur ökurétti ævilangt.

Ákærði greiði 78.163 krónur í sakarkostnað og málsvarnarþóknun skipaðs verjanda síns, G-kk-þgf S-x-x R-kk-þgf héraðsdómslögmanns, 75.300 krónur.

D ó m s o r ð :

Ákærði, H-kk-nf Þ-kk-nf H-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 78.163 krónur í sakarkostnað og málsvarnarþóknun skipaðs verjanda síns, G-kk-þgf S-x-x R-kk-þgf héraðsdómslögmanns, 75.300 krónur.

S-kk-nf S-kk-nf.